Na osnovu člana 9 stav 1 tačka b Zakona o potvrđivanju Sektorskog sporazuma između Vlade Crne Gore i Evropske komisije kojim se utvrđuju pravila za upravljanje i sprovođenje finansijske pomoći Unije Crnoj Gori u okviru Instrumenta pretpristupne podrške za oblast politike „Poljoprivreda i ruralni razvoj” (IPARD) („Službeni list Crne Gore-Međunarodni ugovori“, broj 2/16) i člana 27 Uredbe o realizaciji i postupku korišćenja sredstava iz Instrumenta pretpristupne pomoći Evropske unije (IPARD II Program) („Službeni list CG“, br. 16/16, 4/18, 11/18, 46/19, 8/20, 19/20, 43/21, 60/21 i 118/21), Ministarstvo poljoprivrede, šumarstva i vodoprivrede - Direktorat za plaćanja, objavljuje

**Četvrti Javni poziv za dodjelu sredstava podrške za Mjeru 3 „Investicije u fizički kapital za preradu i marketing poljoprivrednih i proizvoda ribarstva“ Programa razvoja poljoprivrede i ruralnih područja Crne Gore u okviru IPARD-a II 2014–2020.**

**Predmet**

**Član 1**

Predmet ovog javnog poziva su investicije u fizički kapital za preradu i marketing poljoprivrednih i proizvoda ribarstva i prihvatljivi troškovi dati u Prilogu 1 – Lista prihvatljivih troškova za Mjeru 3, koji je sastavni dio ovog javnog poziva.

Lica koja ostvaruju pravo na korišćenje finansijske podrške u skladu sa ovim Javnim pozivom moraju ispuniti uslove i kriterijume propisane Uredbom o realizaciji i postupku korišćenja sredstava iz Instrumenta pretpristupne pomoći Evropske unije (IPARD II Program) („Službeni list CG“, br. 16/16, 4/18, 11/18, 46/19, 8/20, 19/20, 43/21, 60/21 i 118/21) (u daljem tekstu: Uredba), ovim javnim pozivom i drugim propisima.

Finansijska podrška za ovaj javni poziv sastoji se od 75% sredstava obezbijeđenih kroz Instrument pretpristupne podrške za ruralni razvoj Evropske unije (IPARD), shodno Finansijskom sporazumu za IPARD II 2014-2020 i 25% nacionalnih sredstava obezbijeđenih iz budžeta Vlade Crne Gore.

Iznos raspoloživih sredstava za Mjeru 3 „Investicije u fizički kapital za preradu i marketing poljoprivrednih i proizvoda ribarstva“ za period implementacije IPARD II programa 2014-2020 iznosi **23.693.333,00 eura**, dok ukupan iznos raspoloživih sredstava za ovaj javni poziv iznosi **6.052.000,00 eura.**

**Sektori za korišćenje sredstava podrške**

**Član 2**

Sredstva podrške iz Mjere 3 mogu se koristiti za proizvodnju poljoprivrednih i proizvoda ribarstva propisanih uredbom iz sljedećih sektora:

1. prerade mlijeka;
2. prerade mesa
3. prerade voća, povrća i ratarskih kultura (uključujući žitarice, gljive, pečurke, aromatično i ljekovito bilje);
4. proizvodnje vina;
5. prerade maslina;
6. prerade ribe i proizvoda akvakulture.

**Prihvatljive investicije**

**Član 3**

Sredstva podrške iz Mjere 3 mogu se koristiti za podršku u sektorima prerade mlijeka, prerade mesa, prerade voća, povrća i ratarskih kultura (uključujući žitarice, gljive, pečurke, aromatično i ljekovito bilje), proizvodnje vina, prerade maslina i sektora prerade ribe i proizvoda akvakulture i to za:

1. izgradnju i/ili rekonstrukciju i/ili opremanje objekata za prijem i preradu, pomoćnih objekata, kupovinu namjenske opreme, uređaja i mašina;
2. uređenje infrastrukture korisnika i investicije vodosnabdijevanja;
3. izgradnju, rekonstrukciju ili opremanje postrojenja za proizvodnju energije iz obnovljivih izvora - fotonaponski sistemi;
4. investicije u opremanje sistema za štednju energije, zaštitu životne sredine, opremu i sredstva za ponovnu preradu repro-materijala i preradu, tretman i odlaganje otpada i nusproizvoda;
5. uvođenje sistema bezbjednosti hrane i upravljanja kvalitetom proizvoda;
6. nabavku opreme, uređaja i mašina, uključujući i hardver i softver.

**Uslovi za dobijanje sredstava podrške za sprovođenje Mjere 3**

**Član 4**

Pravo na dobijanje sredstava podrške iz Mjere 3 mogu ostvariti korisnici koji najkasnije do konačne isplate sredstava podrške imaju objekat registrovan u Centralnom registru odobrenih odnosno registrovanih objekata shodno važećem Zakonu o bezbjednosti hrane sa instaliranim kapacitetom proizvodnje i to:

1. u sektoru prerade mlijeka sa minimalnim dnevnim kapacitetom prerade od 500l mlijeka;
2. u sektoru prerade mesa:

* klanice sa minimalnim dnevnim kapacitetom klanja (8 radnih časova) od deset grla goveda ili 20 grla svinja ili 30 grla ovaca ili koza ili 3.000 komada živine;
* prerada mesa sa minimalnim godišnjim kapacitetom prerade od 10t;

1. u sektoru proizvodnje vina sa minimalnim godišnjim kapacitetom od 2.000l vina;
2. u sektoru prerade maslina sa minimalnim godišnjim kapacitetom prerade od 500kg;
3. u sektoru prerade ribe i akvakulture sa minimalnim godišnjim kapacitetom prerade od 5t.

Korisnici podrške iz stava 1 ovog člana, najkasnije prije isplate sredstava podrške moraju biti upisani u odgovarajuće registre, u skladu sa zakonom;

**Uslovi za korisnike sredstava podrške**

**Član 5**

Sredstva podrške iz Mjere 3 mogu koristiti pravna lica (mikro, mala i srednja) u skladu sa zakonom kojim se uređuje računovodstvo, koja su upisana u CRPS i kooperative i koja ispunjavaju uslove propisane zakonom, uredbom i ovim javnim pozivom.

Sredstva podrške za sprovođenje Mjere 3 mogu koristiti i velika pravna lica koja imaju manje od 750 zaposlenih ili čiji godišnji obrt ne prelazi 200.000.000€, pod uslovom da se investicijom obezbjeđuje ispunjavanje uslova u pogledu zaštite životne sredine, javnog zdravlja, dobrobiti životinja i zaštite i zdravlja na radu za cjelokupan proces proizvodnje, odnosno postrojenja.

Korisnici sredstava podrške moraju biti registrovani za djelatnost prerade i/ili proizvodnje poljoprivrednih proizvoda.

Korisnici sredstava podrške iz Mjere 3 ne mogu biti pravna lica koja su u vlasništvu države više od 25% kapitala društva.

Ako je korisnik podrške povezan i/ili ima partnerske odnose sa drugim pravnim licima, korisnik podrške i druga pravna lica koja su povezana i/ili imaju partnerske odnose sa korisnikom podrške, mogu ostvariti pravo na sredstva podrške kao jedan korisnik podrške.

Pravo na dobijanje podrške iz sredstava Mjere 3 mogu ostvariti korisnici čije cijelo preduzeće najkasnije do konačne isplate ispunjava nacionalne minimalne standarde iz oblasti zaštite životne sredine, dobrobiti životinja, javnog zdravlja i zaštite i zdravlja na radu.

Pravo na dobijanje podrške iz sredstava Mjere 3 mogu ostvariti korisnici čije investicije ispunjavaju EU standarde iz oblasti zaštite životne sredine, dobrobiti životinja, javnog zdravlja i zaštite i zdravlja na radu.

Pravo na dobijanje podrške iz sredstava Mjere 3 mogu ostvariti korisnici koji dokažu svoju ekonomsku održivost.

Sredstva podrške za sprovođenje Mjere 3 za investicije za korišćenje obnovljivih izvora energije – fotonaponski sistemi, mogu se koristiti ukoliko kapacitet sistema ne prelazi potrebe za energijom korisnika podrške, a proizvedena energija se koristi za sopstvene potrebe. U slučaju da se investicija sprovodi od strane početnika ili u slučaju kada korisnik sredstava podrške značajno promijeni veličinu svog poslovanja u odnosu na posljednje tri godine, očekivana potrošnja će biti procijenjena od strane Direktorata za plaćanja.

Ukoliko postojeći kapacitet prerađivačkog pogona nije u potpunosti iskorišćen, opravdanost investicije u proširenje kapaciteta prerađivačkog pogona mora se dokazati biznis planom.

**Visina bespovratne podrške**

**Član 6**

Sredstva podrške za sprovođenje Mjere 3 mogu se dodijeliti za investicije čija ukupna vrijednost prihvatljivih troškova iznosi od 40.000€ do 1.500.000€.

Sredstva podrške za sprovođenje Mjere 3 dodjeljuju se u visini od 50% vrijednosti odobrenih prihvatljivih troškova.

Dodatna sredstva podrške od 10% mogu se dodijeliti za dio prihvatljivih/odobrenih troškova koji se odnosi na upravljanje otpadom, nusproizvodima, prečišćavanje otpadnih voda i iskorišćavanje otpada.

**Zahtjev za dodjelu sredstava podrške**

**Član 7**

Zahtjev za dodjelu podrške podnosi se na Obrascu 1 - Zahtjev za dodjelu podrške za Mjeru 3 „Investicije u fizički kapital za preradu i marketing poljoprivrednih i proizvoda ribarstva“*,* koji je sastavni dio ovog javnog poziva.

Zahtjev za dodjelu podrške i potrebna dokumentacija dostavlja se isključivo u zatvorenoj koverti preporučenom poštom, sa naznakom imena i prezimena, odnosno naziva i adrese podnosioca zahtjeva i napomenom: *Ne otvarati – Zahtjev za dodjelu podrške za Mjeru 3 Investicije u fizički kapital za preradu i marketing poljoprivrednih i proizvoda ribarstva – Četvrti javni poziv,* na adresu Ministarstvo poljoprivrede,šumarstva i vodoprivrede – Direktorat za plaćanja, ul. Moskovska 101, 81000 Podgorica.

Zahtjev koji nije podnijet na propisanom obrascu neće se razmatrati.

U toku trajanja ovog javnog poziva isti podnosilac zahtjeva može da podnese samo jedan zahtjev za dodjelu podrške.

Korisnici sredstava podrške za sprovođenje Mjere 3 čiji su ukupni troškovi za realizaciju investicije jednaki ili veći od 50.000 € izrađuju detaljan biznis plan na Obrascu 2a – Detaljni biznis plan, a korisnici podrške čiji su ukupni troškovi investicije manji od 50.000 € izrađuju pojednostavljeni biznis plan na Obrascu 2b – Jednostavni biznis plan, koji su sastavni dio ovog javnog poziva.

**Dokumentacija koja se dostavlja uz zahtjev za dodjelu sredstava podrške**

**Član 8**

Uz zahtjev za dodjelu podrške podnosilac zahtjeva dužan je da dostavi svu neophodnu dokumentaciju propisanu Prilogom 2 – Lista neophodne dokumentacije uz Zahtjev za dodjelu podrške, koji je sastavni dio ovog javnog poziva.

Dokumentacija koja se dostavlja uz zahtjev za dodjelu podrške, a odnosi se na činjenice o kojima se vodi službena evidencija ne smije biti starija od tri mjeseca od dana objavljivanja javnog poziva.

U cilju utvrđivanja ispunjenosti propisanih uslova za dobijanje sredstava podrške od podnosioca zahtjeva se može tražiti dostavljanje i dodatne dokumentacije.

**Rok za podnošenje zahtjeva**

**Član 9**

Zahtjev za dodjelu podrške podnosi se u roku od 14. februara 2022. godine do 31. marta 2022. godine.

Zahtjevi podnijeti prije ili poslije roka iz stava 1 ovog člana, neće se razmatrati.

**Zahtjev za isplatu sredstava podrške**

**Član 10**

Zahtjev za isplatu sredstava podrške podnosi se na Obrascu 3 - Zahtjev za isplatu sredstava podrške za Mjeru 3 „Investicije u fizički kapital za preradu i marketing poljoprivrednih i proizvoda ribarstva“*,* koji je sastavni dio ovog javnog poziva.

Korisnik sredstava podrške može da podnese zahtjev za isplatu sredstava podrške u cjelosti nakon završetka investicije ili zahtjev za isplatu podrške po fazama investicije koje su definisane ugovorom, u roku utvrđenom ugovorom o dodjeli sredstava podrške.

Zahtjev za isplatu sredstava podrške, u cjelosti ili po fazama, i propisana dokumentacija dostavlja se isključivo u zatvorenoj koverti preporučenom poštom, sa naznakom imena i prezimena, odnosno naziva i adrese korisnika i napomenom: Ne otvarati – Zahtjev za isplatu sredstava podrške za Mjeru 3 Investicije u fizički kapital za preradu i marketing poljoprivrednih i proizvoda ribarstva – Četvrti Javni poziv, na adresu Ministarstvo poljoprivrede, šumarstva i vodoprivrede – Direktorat za plaćanja, ul. Moskovska 101, 81000 Podgorica.

**Dokumentacija koja se dostavlja uz zahtjev za isplatu sredstava podrške**

**Član 12**

Uz zahtjev za isplatu sredstava podrške, pored dokaza propisanih uredbom, podnosilac zahtjeva je dužan da dostavi i svu neophodnu dokumentaciju propisanu Prilogom 3 - Lista neophodne dokumentacije uz Zahtjev za isplatu sredstava podrške, koji je sastavni dio ovog javnog poziva.

U cilju utvrđivanja ispunjenosti propisanih uslova za isplatu sredstava podrške od podnosioca zahtjeva se može tražiti dostavljanje i dodatne dokumentacije.

**Informacije**

**Član 13**

Javni poziv za dodjelu sredstava podrške za Mjeru 3 „Investicije u fizički kapital za preradu i marketing poljoprivrednih i proizvoda ribarstva“ objavljuje se u "Službenom listu Crne Gore", u najmanje jednom dnevnom štampanom mediju i na internet stranicama Ministarstva poljoprivrede,šumarstva i vodoprivrede [www.gov.me/mpsv](http://www.gov.me/mpsv) i [www.ipard.gov.me](http://www.ipard.gov.me).

Prilozi ovog javnog poziva dostupni su na internet stranicama Ministarstva poljoprivrede,šumarstva i vodoprivrede [www.gov.me/mpsv](http://www.gov.me/mpsv) i [www.ipard.gov.me](http://www.ipard.gov.me).

Informacije u vezi ovog javnog poziva dostupne su i na kontakt telefon Ministarstva poljoprivrede, šumarstva i vodoprivrede – Direktorat za plaćanja: 020 672 026 ili 067 205 790, kao i kontakt telefon Direktorata za ruralni razvoj: 020 482 150.

U cilju izvršenja kontrole na terenu od strane Direktorata za plaćanja, podnosilac zahtjeva je dužan da kod sebe čuva kopiju cjelokupne dokumentacije dostavljene u cilju dobijanja podrške po ovom javnom pozivu.

**Broj: 108-307/22-1028/1**

**Podgorica, 14. februar 2022. godine**

**v.d. generalni direktor Direktorata za plaćanja,**

**Vladislav Bojović, s.r.**